钦定古今图书集成/明伦汇编/氏族典/第195卷 > 《廖用贤尚友录》 > 刁双
## 钦定古今图书集成/明伦汇编/氏族典/第195卷 > 《廖用贤尚友录》 > 刁双

按《魏书刁雍传》：“雍族孙双，字子山，高祖薮居青州之
乐安，至双始还本乡。双少好学，兼涉文史，雅为中山
王英所知赏，拜西河太守。正光初，中山王熙之诛也，
熙弟略投命于双，双护之周年时购略甚切，双乃遣
从子昌送达江左。灵太后返政，知略因双获免，征拜
光禄大夫。肃宗末，除西兖州刺史。时贼盗蜂起，州人”
张桃弓等招集亡命，公行劫掠。双至境，先遣使谕桃
弓，陈示祸福，桃弓即随使归罪。于是州境清肃。庄帝
初，行济州刺史，以功封曲城乡男。出帝初，迁骠骑大
将军、左光禄大夫。兴和三年卒。赠车骑大将军、仪同
三司、齐州刺史，谥曰清穆。